На основу члана 61. став 1. тачка 28. Статута Града Новог Сада („Службени лист Града Новог Сада“, број 11/19), а у вези са чл. 19-22. Правилника о суфинансирању пројеката за остваривање јавног интереса у области јавног информисања („Службени гласник РС“, бр. 16/16 и 8/17), Градоначелник Града Новог Сада, доноси

**РЕШЕЊЕ**

**O ОБРАЗОВАЊУ И ИМЕНОВАЊУ КОМИСИЈЕ ЗА СПРОВОЂЕЊЕ ПОСТУПКА
 ЈАВНОГ КОНКУРСА ЗА СУФИНАНСИРАЊЕ ПРОЈЕКАТА СРЕДСТВИМА ИЗ БУЏЕТА ГРАДА НОВОГ САДА У ЦИЉУ ОСТВАРИВАЊА ЈАВНОГ ИНТЕРЕСА У ОБЛАСТИ
ЈАВНОГ ИНФОРМИСАЊА ПО ЗАКЉУЧКУ ГРАДОНАЧЕЛНИКА
БРОЈ 6-7/2021-4-II од 08.02.2021. ГОДИНЕ**

 I. Овим Решењем образује се Комисија за спровoђење поступка Jавног конкурса за суфинансирање пројеката средствима из буџета Града Новог Сада у циљу остваривања јавног интереса у области јавног информисања по Закључку Градоначелника број 6-7/2021-4-II од 08.02.2021. године (у даљем тексту: Комисија) и именују чланови Комисије.

 II. Задатак Комисије је да:

 - спроведе поступак Јавног конкурса за суфинансирање пројеката средствима из буџета Града Новог Сада у циљу остваривања јавног интереса у области јавног информисања по Закључку Градоначелника број 6-7/2021-4-II од 08.02.2021. године (у даљем тексту: Јавни конкурс),

 - изврши стручну оцену пројеката пристиглих на Јавни конкурс сагласно Правилнику о суфинансирању пројеката за остваривање јавног интереса у области јавног информисања,

 - води записник о спровођењу поступка Јавног конкурса,

 - на основу записника сачини образложен предлог о додели средстава за суфинансирање пројеката у циљу остваривања јавног интереса у области јавног информисања, који доставља Градској управи за културу, и

 - обавља друге послове у циљу спровођења поступка Јавног конкурса.

 III. Комисија има пет чланова.

 Комисија на првој седници бира председника Комисије.

 Председник Комисије координира рад Комисије и води седнице.

 IV. У Комисију се именују:

 1. Биљана Селаковић, на предлог новинарских удружења и медијских асоцијација,

 2.Виолета Јованов Пештанац, на предлог новинарских удружења и медијских асоцијација,

 3. Слободан Станковић, на предлог новинарских удружења и медијских асоцијација,

 4. Јелена Допуђ, новинар и

 5. Борис Павлов, новинар.

 V. Председнику и члановима Комисије, за рад у Комисији припада накнада, и то: председнику у висини од 6.306,00 динара, а члановима у висини од 3.153,00 динара.

 Накнада из става 1. ове тачке, исплаћује се под условом да је Комисија у току месеца одржала седницу, без обзира на број одржаних седница.

 Члановима Комисије чије је место пребивалишта или боравишта ван територије Града Новог Сада, припада накнада за путне трошкове у висини цене превоза у јавном саобраћају, за сваки долазак и одлазак на седницу.

 VI. Стручне и административне послове за потребе Комисије обављаће Градска управа за културу.

 Комисија има секретара који није члан Комисије.

 VII. Ово решење објавити у „Службеном листу Града Новог Сада“.

**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ГРАД НОВИ САД ГРАДОНАЧЕЛНИК**

**ГРАДОНАЧЕЛНИК ГРАДА НОВОГ САДА**

**Број: *Милош Вучевић***

**Датум:**

**НОВИ САД**